Baiblo Mi Sanehi Kɛ je Israel Kekleekle Matsɛ Nɔ kɛ ya su Benɛ A Ngɔ Ma a Nyɔguɛ kɛ ho Babilon Ya - Yehowa Odasefoli Internet Nítsumi He\nSaul ba pee Israel matsɛ kekle. Se Yehowa kua lɛ, nɛ e hla David kɛ ba ye matsɛ ngɛ e nane mi. Wa maa kase David he sanehi fuu. Benɛ David ji niheyo ɔ, e kɛ nyumu oblai ko nɛ a tsɛɛ lɛ Goliat hwu ta. Pee se ɔ, David tu fo kɛ je Matsɛ Saul hunga jelɔ ɔ nya. Jehanɛ, yo ní lelɔ ko nɛ a tsɛɛ lɛ Abigail tsi David nya kɛ je ní peepee ko nɛ nile be mi ɔ he.\nEnɛ ɔ se ɔ, wa maa kase níhi fuu kɛ je David binyumu Salomo nɛ́ ji nɔ nɛ ba ye David se kaa Israel matsɛ ɔ he. Israel matsɛmɛ etɛ ɔmɛ nɛ sɛ hlami ɔ, tsuo ye tsɛ jeha nyingmi eywiɛɛywiɛ. Salomo gbenɔ se ɔ, Israel nɔyemi ɔ mi ba gba enyɔ kɛ pee yiti je matsɛ yemi, kɛ woyi je matsɛ yemi.\nYiti je wɛtso nyɔngma matsɛ yemi ɔ hi si jeha 275 loko Asiriabi ba kpata e hɛ mi. Kɛkɛ nɛ jeha 133 se ɔ, a kpata woyi je wɛtso enyɔ matsɛ yemi ɔ hu hɛ mi. Nɛ a muɔɔ Israelbi ɔmɛ kaa nyɔguɛhi kɛ ho Babilon ya. Lɔɔ he ɔ, Mi Gbami EYWIƐ ɔ ngɔ jeha 510 ngɛ yinɔ sane mi. Wa maa na sanehi babauu nɛ ya nɔ nɛ ngɛ nyakpɛ ngɛ jeha nɛ ɔmɛ tsuo mi.